Fyrsta ljósmyndasamkeppni Háskólans á Bifröst var haldin nýverið í samvinnu við framköllunarfyrirtækið Pixla . Myndirnar þurftu að falla undir ákveðið þema sem að þessu sinni var „ Sumar á Bifröst . “ Mikill áhugi var á keppninni og bárust 26 myndir og þar af komust tólf í úrslit . Nemendur kusu síðan bestu myndina af þeim tólf . Vinningsmyndina tók Sveinn Gíslasson nemi á öðru ári . Júlíus Arnarson formaður Skólafélagsins á Bifröst sagði í samtali við Skessuhorn að mikil ánægja væri með samkeppnina . „ Við fórum aðallega í þetta af því að við sáum svo marga rölta um svæðið og taka náttúrumyndir með alvöru myndavélum . Það var því ljósmyndaáhuginn á staðnum sem varð til þess að við komum þessu á fót . “ Júlíus segir að ljósmyndakeppnin sé komin til að vera . „ Hún verði haldin einu sinni á önn , með mismunandi þema í hvert skipti . Fyrirtækið Pixla muni gefa verðlaunin í vöruúttekt .